
Picard 


Lo picard es siá una lenga romanica que fa partida de las lengas d'oïl (nocion correlativa de las lengas d'òc ), 
siá, segon una autra concepcion, un dialècte de la lenga d'oïl. Una concepcion fòrça espandida es de 
considerar lo picard coma un dialècte del francés (en tant que lenga, non pas en tant qu'estandard). 

Denominacions 


La lenga a divèrsas denominacions en picard e en francés estandard coma picart, patois du nord (patés del 
nòrd), chtimi, chti o rouchi. Aquel es un dialècte picard, considerat sovent coma una lenga d'oïl diferenta, 
parlada en Enaut Occidental, entre Mons e la linha Tournai-Soignes-Ath-Mouscron. 

Localizacion 


Se parla a las regions francesas de Picardia (levat del sud d'Oise e d'Aisne) e Nòrd-Pas de Calais (levat de la 
zòna de Dunquèrca, de lenga neerlandesa flamenca) e en Belgica dins la màger part de la província d'Enaut, 
entrò La Louvière a l'èst (entre Mons e Charleroi). 



Locutors 


Existisson pas d'estatisticas globalas ni fisablas. Ça que la, una enquèsta 
facha a Amians (1980-1981) mostrava que 46% dels òmes e 29% de las 
femnas nascudas en 1942 declaravan parlar picard. 


picard 


N or mati vizacion 






















I a pas cap de nòrma generalament acceptada. Pasmens, d'un ponch de vista ortografic, una part importanta 
dels autors son d'acòrdi amb una seria de principis que pòdon tendre a una cèrta normativizacion: 


■ Represa del còde ortografic francés, en respectant las particularitats foneticas del picard. 

■ Utilizacion rasonada de letras mudas o de variantas graficas per permetre una corrècta 
identificacion dels mots. Aquel usatge pòt téner un maxim entre los escrivans tradicionals, 
pus pròches de l'ortografia francesa, e practicament desaparéisser entre los partidaris de 
metòdes fonetistas. En una situacion intermediària s'i trobariá l'adaptacion del sistèma Feller 
pel picard facha per Fernand Carton. 

■ Tendéncia a escafar las particularitats localas per permetre una màger comprension pels 
locutors de las divèrsas variantas. E mai, qualques autors utilizan d'archigrafèmas que 
permeton de lecturas multiplas. 


Estatut legal 


Reconeguda coma lenga regionala endogèna en Belgica, segon un decret de l'executiu de la Comunautat 
francesa adoptat en 1990. Benefícia, sustot Der la preséncia als mèdias de comunicacion, de las accions del 
Burèu de las Lengas Regionalas Endogènas 1 . 

Dins l'Estat francés, benefícia pas de cap de legislacion al nivèl general e la ratificacion de la Carta Europèa 
de las Lengas Regionalas o Minoritàrias demòra blocada. 

Formacion 


Dins l'Estat francés es reconegut pel Ministèri de l'Educacion Nacionala e s'ensenha als ILFFMs de la region 
e se pòt estudiar de manièra facultativa. 

Ligams extèrnes 

■ Wikipedia Picard = pcd.wikipedia.org (https://pcd.wikipedia.org/wiki/Accueul) 

■ Ch'lanchron (http://lanchron.dyadel.net/) 

■ Ortografia del picard, en francés (http://www.picard.free.fr/lgpic/orthogral.htm) 

■ Chtimi=picard.com (http://membres.lycos.fr/languepicarde/) 

■ Diccionaris picards (http://www.lexilogos.com/picard_langue_dictionnaires.htm) 


Audio 


http://ches.diseux.free.fr/sons/d85.mp3 

http://ches.diseux.free.fr/diri/dir85.htm 

Centre de Ressources pour la Description de l'Oral (CRDO) ( http://www.language- 
archives.org/language/pcd ) 

1. http://www.languesregionales.cfwb.be/index.php?id=1220#c2159 

